b"\n_START_ARTICLE_\nThe Boss (album)\n_START_PARAGRAPH_\nThe Boss er Diana Ross' niende soloalbum og ble utgitt den 23. mai 1979. Lydbildet p\xc3\xa5 albumet var sterkt preget av disco, og albumet ble sertifisert til gullplate noen m\xc3\xa5neder senere, med salgstall p\xc3\xa5 850\xc2\xa0000 solgte i USA.\n_START_SECTION_\nBakgrunn\n_START_PARAGRAPH_\nRoss hadde, sammen med flere artister p\xc3\xa5 Motown \xe2\x80\x93 selskapet, v\xc3\xa6rt skeptiske til discoens inntog i musikken, men etter suksessen med singelen \xc2\xabLove Hangover\xc2\xbb og albumet Diana Ross fra 1976, anerkjente Ross musikkstilen, og omfavnet den. Etter at soul/pop albumet Ross fra \xc3\xa5ret f\xc3\xb8r, ikke var suksessen Ross hadde ventet seg, rekrutterte hun l\xc3\xa5tskriverduoen Ashford & Simpson, som p\xc3\xa5 den tiden hadde hatt flere hits innenfor disco-sjangren. Albumets f\xc3\xb8rste singel, \xc2\xabThe Boss\xc2\xbb ble en stor radio-hit, og solgte alene 250\xc2\xa0000 kopier i USA, men stoppet opp p\xc3\xa5 19.-plass p\xc3\xa5 den amerikanske singel-listen. Albumet ble sett p\xc3\xa5 som s\xc3\xa5 sterkt at flere l\xc3\xa5ter ble vurdert som singler, med sangen \xc2\xabNo One Gets the Prize\xc2\xbb lansert i England (#59), og \xc2\xabIt's My House\xc2\xbb lansert som andre singel i USA, til tross for at den i dag er kjent og ble en stor radio hit, og Ross framf\xc3\xb8rer den i turn\xc3\xa9ne, viste den seg aldri p\xc3\xa5 salgslisten i USA.\n_START_SECTION_\nMottakelse\n_START_PARAGRAPH_\nMed gode salgstall, men med d\xc3\xa5rlige plasseringer \xc3\xa5 vise til for singlene, skal dette albumet ha v\xc3\xa6rt Ross en d\xc3\xa5rlig erfaring med Motown-selskapet som p\xc3\xa5 denne tiden hadde store problemer med og promotere sin st\xc3\xb8rste kvinnelige stjerne. Albumets cover skapte oppmerksomhet da det var en lettkledd Ross som viste seg p\xc3\xa5 forsiden og hele 5 av albumets \xc3\xa5tte l\xc3\xa5ter dukket opp p\xc3\xa5 Ross sin turn\xc3\xa9 det \xc3\xa5ret, hvor en forestilling p\xc3\xa5 Caesars Hotel i Las Vegas ble filmet for NBC."